# Civeta de palmera de dents petites

La civeta de palmera de dents petites (Arctogalidia trivirgata), també coneguda amb el nom de Three-striped Palm Civet (en català, civeta de palmera de tres ratlles), és una civeta. Viu als boscos densos del sud-est asiàtic, des d'Assam a l'Índia fins a Indoxina i a la península Malaia, Sumatra, Bangka, Java, Borneo, i nombroses petites illes adjacents d'Indonèsia.
La primera descripció científica d'aquesta espècie pertany a John Edward Gray l'any 1832 es va basar en un exemplar zoològic de les illes Moluques a la col·lecció del Rijksmuseum van Natuurlijke Historie de Leiden, Països Baixos. És de color gris negre, té les potes negres i tres franges longitudinals negres a l'esquena.

## Anatomia

La civeta de palmera de dents petites és de mida mitjana pels estàndards de la seva família, amb un pes d'uns 2,4 quilos i una longitud d'uns 53 centímetres de cos, més una cua de 58 centímetres. Té un pèl curt que és generalment un color vermellós o beix al cos, mentre que el cap és un moreno grisenc més fosc. El musell és de color marró amb una ratlla blanca que s'estén des del nas fins al front. La part posterior té tres ratlles de color negre o marró fosc al llarg de la longitud del cos. Només les femelles tenen la glàndula odorífera perineal, situada a prop de la vulva.

## Dieta

La seva dieta és omnívora, que generalment consisteix en insectes, petits mamífers, ous d'ocells, fruits, granotes i llangardaixos.

## Hàbitat i comportament

El seu hàbitat coincideix amb el d'altres civetes de palmera. És un animal solitari, arbori i nocturn.

## Reproducció

El seu període de gestació és de 45 dies, amb una ventrada generalment de 3 cries, que neixen en forats fets als arbres. Les cries obren els ulls als 11 dies i són deslletats als dos mesos. La civeta de palmera de dents petites poden tenir dues ventrades per any, sense època d'aparellament. Viu al voltant d'onze anys.

## Amenaça

Com molts animals del sud-est asiàtic, es troba en situació de lleugera amenaça degut principalment a la desforestació del seu hàbitat.

## Referències

* 1 2 IUCN «Arctogalidia trivirgata: Willcox, D.H.A., Duckworth, J.W., Timmins, R.J., Chutipong, W., Choudhury, A.U., Roberton, S., Long, B., Hearn, A. & Ross, J.» (en anglès). The IUCN Red List of Threatened Species 2024:, 03-03-2015. DOI: 10.2305/iucn.uk.2024-2.rlts.t41691a259342969.en.
* ↑ Wozencraft, W.C.. «Species Arctogalidia trivirgata». A: Wilson, D. E.; Reeder, D. M. (eds.).. Mammal Species of the World: A Taxonomic and Geographic Reference. 3a. Johns Hopkins University Press, 2005, p. 549–550. ISBN 978-0-8018-8221-0. OCLC 62265494.
* ↑ Gray, J.E.. «On the Family of Viverridae and its generic subdivisions; with an enumeration of the Species of Paradoxurus, and Characters of several new ones». A: Proceedings of the Committee of Science and Correspondence of the Zoological Society of London (Part 2), 1832, p. 63-68.
* ↑ Duckworth, J.W. (et al) «Predicted distribution of small-toothed palm civet Arctogalidia trivirgata (Mammalia: Carnivora: Viverridae) on Borneo». The Raffles bulletin of zoology, 2016, pàg. 103-110..
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :